Ken Topalian

Ken Topalian (1963-yil 5-iyul tugʻilgan) – amerikalik bobsleychi. U 1994-yilgi Qishki Olimpiadada Joe Almasian bilan birga juftlik bahslarida Armaniston sharafini himoya qilgan. Ular Armaniston nomidan Olimpiadada ishtirok etgan ilk sportchilar boʻlishgan.

 Biografiyasi 
Topalian 1963-yilda Rod-Aylend shtatining Pawtucket shahrida tugʻilgan. U oʻz shahridagi avtomobil ustaxonalaridan birida ishlagan va Rhode Island Universitetida tahsil olgan.

1991-yilda Armaniston mustaqillikka erishganidan uch yil oʻtib, Topalian va Joe Almasian bobsley boʻyicha jamoaviy bahslarda mamlakati sharafini himoya qilgan. Ular ikkisi ham bobsleyni oʻrganish uchun Lake Placiddagi tayyorgarlik markaziga qatnashganlar, u yerda AQSh sharafini Olimpiadada himoya qilgan Jim Hickey tomonidan mashgʻulotlar olib borilgan. Ular har hafta oxirida kuniga uch soat mashq qilishgan, mashgʻulotlar jarayonida esa 1960-yillardan qolgan bobsley anjomlaridan foydalanishgan. Olimpiadaga ishtirok eta olish uchun, ikkovi ham Armaniston fuqaroligini olishgan va beshta xalqaro musobaqada qatnashganlar.

1994-yilgi Qishki Olimpiada o‘yinlari boshlanishiga uch haftadan kam vaqt qolganda, Topalian va Joe Almasianga Armaniston hukumati tomonidan o‘yinlarda qatnashish uchun ruxsat berildi. Ular 1994-yilgi Qishki Olimpiadada Armanistonni vakillik qilgan yagona sportchilar bo‘lishdi. Ikki kishilik bobsley musobaqasida yetti jamoani ortda qoldirgan holda ular 36-o‘rinni egalladilar. Ushbu o'yinlardan so‘ng ularning hech biri ushbu musobaqalarda boshqa qatnashmagan, shuningdek, ular Armanistonni ham tark etishgan.
 Manbalar 

Turkum:Armaniston sportchilari
Turkum:Rod-Aylendda tug‘ilganlar